पिछले कारोबारी दिवस में वॉल स्ट्रीट के मजबूत रहने, अन्य एशियाई बाजारों के बेहतर रुख तथा निचले स्तर पर निवेशकों की लिवाली से आज दोनों प्रमुख घरेलू शेयर बाजारों में सुधार हुआ। ब्रोकरों ने बताया कि रिजर्व बैंक की मौद्रिक नीति समीक्षा बैठक में ब्याज दर अपरिवर्तित रखने के अनुमान के बीच निवेशक सावधानी बरत रहे हैं। प्राथमिक आंकड़ों के अनुसार, घरेलू संस्थागत निवेशकों ने कल 1,699.74 करोड़ रुपये की लिवाली की थी।